cyanic-selkie/wikianc huggingface dataset:
วัดจอมทอง (จังหวัดนครศรีธรรมราช)
โบราณวัตถุ
กรอบประตูเป็นแผ่นหินปูนที่ได้รับการตกแต่งให้เรียบทั้ง 2 หน้าลักษณะเป็นแผ่นยาวและมีเดือยที่ปลายทั้ง 2 ข้าง แผ่นหินนี้คงจะเป็นกรอบประตูซึ่งเป็นส่วนค้ำยันหรือวางในแนวดิ่งเดือยนั้นคงใช้สำหรับสวมลงไปในรูของธรณีประตู วัดขนาดชิ้นที่สมบูรณ์มีความกว้าง 38 เซนติเมตรหนา 9 เซนติเมตร ยาว 159 เซนติเมตร (หากรวมเดือยยาว 167 เซนติเมตร) แผ่นหินรูปวงกลมพบจำนวน 2 แผ่นทำจากหินปูนตกแต่งเรียบทั้ง 2 หน้าขนาดเท่ากัน คือ หนา 9 เซนติเมตร เส้นผ่าศูนย์กลาง 92 เซนติเมตร แผ่นหนึ่งมีร่องรอยสลักซึ่งยากแก่การศึกษาว่าจะเป็นสวดลายหรืออักษร
พระพุทธรูปประทับยืนสำริดสูง 20.3 เซนติเมตร ศิลปะทักษิณที่สร้างขึ้นภายใต้อิทธิพลของศิลปะอินเดียทางภาคตะวันออกเฉียงใต้โดยเฉพาะจากเมืองนาคปัฎฎินัมซึ่งเป็นศูนย์กลางของพุทธศาสนาที่กษัตริย์แห่งราชวงศ์โจฬะทรงอุปถัมภ์อายุระหว่างพุทธศตวรรษที่ 17–18 ปัจจุบันเก็บรักษาอยู่ที่พิพิธภัณฑสถานแห่งชาติ นครศรีธรรมราช
วอลเลย์บอลหญิงชิงแชมป์นอร์เซกา 1997
วอลเลย์บอลหญิงชิงแชมป์นอร์เซกา 1997 (1997 Women's NORCECA Volleyball Championship) เป็นครั้งที่ 15 ของการแข่งขัน ณ คาวาส, ประเทศเปอร์โตริโก
อีริโทรโพอิติน
อีริโทรโพอิติน (erythropoietin, erythropoetin, haematopoietin, haemopoietin) หรือ EPO เป็นสารไซโตไคน์ชนิดไกลโคโปรตีนชนิดหนึ่ง หลั่งจากไตเป็นหลัก โดยจะหลั่งออกมาเมื่อถูกกระตุ้นด้วยการขาดออกซิเจนในระดับเซลล์ สารนี้จะไปกระตุ้นการสร้างเม็ดเลือดแดงในไขกระดูก ในภาวะปกติที่มีการสร้างเม็ดเลือดแดงทดแทนเม็ดเลือดแดงเก่าอยู่ตลอดเวลาในร่างกายจะมี EPO อยู่ในระดับต่ำ (ประมาณ 10 mU/mL) ภาวะที่พบได้บ่อยที่ทำให้เกิดการขาดออกซิเจนในระดับเซลล์ เช่น โลหิตจาง และภาวะเลือดมีออกซิเจนต่ำ เช่นที่พบในผู้ป่วยโรคปอดเรื้อรัง
สภารัฐมนตรีเยอรมนีตะวันออก
สภารัฐมนตรีแห่งสาธารณรัฐประชาธิปไตยเยอรมนี (Ministerrat der Deutschen Demokratischen Republik) คือรัฐบาลของประเทศเยอรมนีตะวันออก ซึ่งดำรงอยู่ตั้งแต่ปีค.ศ. 1950 จนถึงการรวมประเทศเยอรมนีในวันที่ 3 ตุลาคม ค.ศ. 1990 รัฐธรรมนูญปี 1949 บัญญัติให้สภารัฐมนตรีอยู่ภายใต้การนำของประธานสภารัฐมนตรี ซึ่งได้รับแต่งตั้งโดยมติของหอประชาชนโดยมีรองประธานจำนวนสองคน สภารัฐมนตรีประกอบด้วยสมาชิกจำนวน 18 คนเมื่อแรกจัดตั้ง แล้วสมาชิกก็เพิ่มจำนวนจนมีถึง 44 คนในปี 1989
เอาต์ออฟแอชิส
เอาต์ออฟแอชิส เป็นสตูดิโออัลบั้มเปิดตัวของวงดนตรีร็อกชาวอเมริกัน เดดบายซันไรส์ ซึ่งประกอบด้วย เชสเตอร์ เบนนิงตัน นักร้องนำจากวง ลิงคินพาร์ก และสมาชิกจากวง จูเลียน-เค อัลบั้มนี้ออกจำหน่ายเมื่อวันที่ 13 ตุลาคม พ.ศ. 2552 ผ่านวอร์เนอร์บราเธอร์สเรเคิดส์ มีโปรดิวเซอร์ คือ Howard Benson อัลบั้มนี้ได้ออกซิงเกิลมาทั้งหมด 5 ซิงเกิล ได้แก่ "Crawl Back In", "Let Down", "Inside of Me", "Too Late" และ "Fire" (ซึ่งออกจำหน่ายเฉพาะในประเทศญี่ปุ่น) โดยอัลบั้มนี้ได้รับการตอบรับที่ดี และติดอันดับที่ 29 ในชาร์ตบิลบอร์ด 200 อัลบั้มนี้ประสบความสำเร็จในระดับปานกลางในชาร์ตของสหรัฐอเมริกา
รายชื่อเพลง
เพลงทั้งหมดแต่งโดยเชสเตอร์ เบนนิงตัน, อาเมียร์ เดแรก, ไรอัน ชัก และ แอนโทนี แวลคิก
การปฏิวัติจีน
การปฏิวัติจีน อาจหมายถึง
กีฬาฟุตบอลในซีเกมส์ 2023 – ทีมชาย
การแข่งขันฟุตบอลชาย ในกีฬาซีเกมส์ 2023 จะจัดขึ้นที่ประเทศกัมพูชา จัดขึ้นในเดือนพฤษภาคม พ.ศ. 2566 ในประเทศ กัมพูชา. สิบชาติสมาชิกซีเกมส์เข้าร่วมประเภททีมชาย. ทัวร์นาเมนต์นี้จำกัดเฉพาะผู้เล่นอายุต่ำกว่า 23 ปี (สำหรับผู้ที่เกิดก่อนหรือหลังวันที่ 1 มกราคม พ.ศ. 2542).
ตารางการแข่งขัน
ด้านล่างนี้คือตารางการแข่งขันสำหรับการแข่งขันฟุตบอลชาย:
สนามแข่งขัน
สามสนามแข่งขันจะถูกใช้ระหว่างแข่งขัน. กีฬาสถานชาติมรดกเตโช เป็นเจ้าภาพนัดชิงเหรียญทองแดงและนัดชิงเหรียญทอง.
การจับสลาก
การจับสลากได้จัดขึ้นเมื่อวันที่ 5 เมษายน พ.ศ. 2566 ที่กีฬาสถานชาติมรดกเตโช โดย 10 ทีมได้ถูกจับสลากอยู่ในห้าโถ ซึ่งขึ้นอยู่กับประสิทธิภาพของพวกเขาใน ครั้งปี ค.ศ. 2021 เจ้าภาพได้รับมอบหมายโดยอัตโนมัติให้อยู่ในโถ 1
ผู้เล่น
ทัวร์นาเมนต์ทีมชายเป็นทัวร์นาเมนต์ทีมชาติที่มีอายุไม่เกิน 22 ปี, โดยไม่ได้อนุญาตให้ผู้เล่นที่มีอายุเกิน.
ประเทศไทยใน พ.ศ. 2486
เหตุการณ์ที่เกิดขึ้นใน พ.ศ. 2486 (ค.ศ. 1943) ในประเทศไทย เป็นปีที่ 162 แห่งกรุงรัตนโกสินทร์ และเป็นปีที่ 9 ในรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร
วัดดอนทอง (จังหวัดนครปฐม)
วัดดอนทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนข่อย อำเภอกำแพงแสน จังหวัดนครปฐม ปัจจุบันพระอธิการเอกชัย อิสฺสโร เป็นเจ้าอาวาส
วัดดอนทองเป็นวัดป่าสาขาวัดหนองป่าพง จังหวัดอุบลราชธานี สาขาที่ 200 จากคำบอกเล่าของพระอาจารย์เอกชัย อิสฺสโร เจ้าอาวาสและผู้ก่อตั้งวัด เล่าว่า ก่อนบวช พระอาจารย์เอกชัย ได้ศึกษาธรรมะกับครูบาอาจารย์ไปหลายวัด หลายสถานที่ โดยเฉพาะสายวัดป่าในภาคอีสาน เมื่อมาพบวัดหนองป่าพง มีหลวงปู่ชา สุภัทโท เป็นเจ้าอาวาสในขณะนั้น จึงเกิดความศรัทธา ตัดสินใจลาออกจากราชการเพื่อศึกษาทางธรรมอย่างเต็มที่ โดยเป็นผ้าขาวอยู่ที่วัดหนองป่าพงประมาณ 1 ปี จึงได้รับการบวชเป็นพระภิกษุจนได้ 5 พรรษา
หลวงพ่อเลี่ยม ฐิตธัมโม ได้อนุญาตให้พระอาจารย์เอกชัยออกธุดงค์ ก่อนออกธุดงค์ หลวงพ่อเลี่ยมก็ได้ปรารภว่า หากมีสาขาทางนครปฐมก็ดีเหมือนกัน จะได้เป็นที่พักของพระป่าที่ผ่านไปทางกรุงเทพและภาคใต้และองค์พระปฐมเจดีย์ก็เป็นสถานที่สำคัญต่อพระพุทธศาสนาด้วย ต่อมาได้มีโยมศรัทธากลุ่มหนึ่งประทับใจและศรัทธาในพระอาจารย์เอกชัย ประกอบกับหมู่บ้านดอนทองยังไม่มีวัดประจำหมู่บ้าน โยมจึงได้นิมนต์ท่านไว้และช่วยกันหาที่ให้สร้างวัด โดยได้ซื้อที่จำนวน 6 ไร่ 2 งาน ต่อจากนั้นก็ถมดิน ปลูกต้นไม้ สร้างเสนาสนะเพิ่มเติม จากนั้นผู้ศรัทธาได้ซื้อที่ดินขยายอีก 8 ไร่ 1 งานเศษ พ.ศ. 2549 ซื้อที่ดินขยายเพิ่มอีก 16 ไร่เศษ ได้ขุดดินในพื้นที่มาถมดินเพื่อขยายพื้นที่ปลูกต้นไม้และสร้างเสนาสนะ
วัดดอนทองได้รับอนุญาตตั้งวัดเมื่อวันที่ 10 พฤศจิกายน พ.ศ. 2542 ได้รับพระราชทานวิสุงคามสีมาเมื่อวันที่ 11 พฤษภาคม พ.ศ. 2554 ศาสนสถานที่เป็นจุดเด่นของวัดดอนทอง คือ อุโบสถ รูปทรงองค์พระปฐมเจดีย์ สร้างเมื่อ พ.ศ. 2550
วอลเลย์บอลหญิงชิงแชมป์นอร์เซกา 1999
วอลเลย์บอลหญิงชิงแชมป์นอร์เซกา 1999 (1999 Women's NORCECA Volleyball Championship) เป็นครั้งที่ 16 ของการแข่งขัน ณ มอนเตร์เรย์, ประเทศเม็กซิโก
ละครชุด
ละครชุด หรือ ซีรีส์ (series) เป็นละครที่แบ่งเผยแพร่เป็นตอน (episode) หลายตอนต่อเนื่องกัน เช่น เป็นรายวันหรือรายสัปดาห์ ทุกตอนมีเนื้อหาต่อเนื่องกัน ทั้งมีนักแสดงและมีรูปแบบอย่างเดียวกัน
ในอเมริกาเหนือ มักเป็นละครที่แบ่งเผยแพร่เป็นตอน ๆ และอาจยืดเยื้อหลายฤดูกาล (season) โดยตั้งแต่ปลายคริสต์ทศวรรษ 1980 ละครชุดหนึ่งมักมี 20–26 ตอน มักเริ่มเผยแพร่ในฤดูใบไม้ร่วง ซึ่งกินเวลาตั้งแต่เดือนกันยายนถึงเดือนมีนาคม แล้วเผยแพร่ซ้ำในฤดูใบไม้ผลิหรือฤดูร้อน คือตั้งแต่เดือนเมษายนถึงเดือนสิงหาคม ส่วนก่อนหน้านี้ อาจมีมากถึง 30 หรือ 39 ตอน นับแต่คริสต์ทศวรรษ 2000 มาเป็นอย่างน้อย ละครชุดมักได้รับการสั่งทำหรือสนับสนุนให้ทำเพียง 10–13 ตอนเพื่อประเมินความสนใจของผู้ชม ถ้าเป็นที่สนใจ ก็จะทำเพิ่มจนถึง 20–26 ตอนตามปรกติ
ละครชุดในประเทศอินเดีย (ซึ่งเรียกในภาษาอังกฤษว่า serials) มักมีอย่างน้อย 200 ตอน แต่ละตอนยาว 20–25 นาที ส่วนตอนพิเศษ (เรียกว่า maha-episode) มักยาว 45–50 นาที
การปฏิวัติรัสเซีย (แก้ความกำกวม)
การปฏิวัติรัสเซีย คือ การปฏิวัติที่เป็นจุดจบของจักรวรรดิรัสเซีย
การปฏิวัติรัสเซีย อาจหมายถึง
ประเทศไทยใน พ.ศ. 2496
เหตุการณ์ที่เกิดขึ้นใน พ.ศ. 2496 (ค.ศ. 1953) ในประเทศไทย เป็นปีที่ 172 แห่งกรุงรัตนโกสินทร์ และเป็นปีที่ 8 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
1 E10 m
สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 1010 ม. (10 จิกะเมตร หรือ 10 ล้าน กม.)
ความยาวน้อยกว่า 1010 เมตร
ความยาวมากกว่า 1011 เมตร
การปฏิวัติฝรั่งเศส (แก้ความกำกวม)
การปฏิวัติฝรั่งเศส คือ การปฏิวัติในประเทศฝรั่งเศสระหว่างปี ค.ศ. 1789 ถึง ค.ศ. 1799 จนนำไปสู่การก่อตั้ง สาธารณรัฐฝรั่งเศสที่ 1
การปฏิวัติฝรั่งเศส อาจหมายถึง
การปฏิวัติฮังการี
การปฏิวัติฮังการี อาจหมายถึง
พรีเมียร์ลีกเอเชียโทรฟี ฤดูกาล 2017
พรีเมียร์ลีกเอเชียโทรฟี ฤดูกาล 2017 เป็นการแข่งขันครั้งที่ 8 ของ พรีเมียร์ลีกเอเชียโทรฟี. คริสตัล พาเลซ, ลิเวอร์พูล, เลสเตอร์ซิตี และ เวสต์บรอมมิช อัลเบียน เข้าร่วมการแข่งขันสำหรับพรีเมียร์ลีกเอเชียโทรฟี. ครั้งนี้จัดขึ้นที่ฮ่องกงที่ สนามกีฬาฮ่องกง ตั้งแต่วันที่ 19–22 กรกฎาคม พ.ศ. 2560. นี่เป็นครั้งแรกที่มีสี่ทีมจากพรีเมียร์ลีกเข้าร่วมและด้วยเหตุนี้จึงไม่มีทีมจากประเทศเจ้าภาพเข้าร่วมการแข่งขันในครั้งนี้.
รอบรองชนะเลิศ
เวลาคิก-ออฟทั้งหมดเป็นเวลาท้องถิ่น (UTC+08:00).
การจำหน่ายตั๋ว
สำหรับแมตช์เดย์แรกของทัวร์นาเมนต์นี้ (19 กรกฎาคม), ราคาตั๋วเข้าชมเกมนี้ในดอลลาร์ฮ่องกง (ด้วยการเก็งกำไรทั้งหมดของราคาค่าตั๋วอังกฤษ) มี: $180 (£18), $300 (£30), $360 (£36), $420 (£42), $600 (£60), ในขณะที่แมตช์เดย์ที่สอง (22 กรกฎาคม), ราคาค่าตั๋วมี: $240 (£24), $360 (£36), $480 (£48), $540 (£54), $720 (£72).
การจำหน่ายตั๋วเริ่มต้นตั้งแต่วันที่ 2 มิถุนายน พ.ศ. 2560 ผ่านทางออนไลน์ที่เว็บไซต์ www.cityline.com. ตั๋วเข้าชมทั้งหมดได้ถูกจำหน่ายหมดเกลี้ยงภายในวันเดียว.
คาซอส
คาซอส (Κάσος, ),Kasos หรือ Casos) เป็นเกาะในประเทศกรีซและยังเป็นเทศบาลในหมู่เกาะโดเดคะนีส เป็นเกาะที่อยู่ทางใต้สุดของทะเลอีเจียน จากข้อมูลปี ค.ศ. 2011 คาซอสมีประชากร 1084 คน เกาะในภาษาอิตาลีเป็นที่รู้จักในชื่อ กาโซ (Caso)
ประเทศไทยใน พ.ศ. 2497
เหตุการณ์ที่เกิดขึ้นใน พ.ศ. 2497 (ค.ศ. 1954) ในประเทศไทย เป็นปีที่ 173 แห่งกรุงรัตนโกสินทร์ และเป็นปีที่ 9 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
วัดนครชื่นชุ่ม
วัดนครชื่นชุ่มประกาศตั้งวัดเมื่อวันที่ 5 มีนาคม พ.ศ. 2475 ในแผ่นดินพระบาทสมเด็จพระปกเกล้าเจ้าอยู่หัว สร้างโดยตระกูลกรรณสูต ซึ่งได้กล่าวไว้ว่าภายหลังที่ นายอากร ฮะหยง ซึ่งเป็นน้องชายของพระยาสุนทรบุรีศรีพิไชยสงคราม (อี้ กรรณสูต) ได้ถึงแก่อนิจกรรม ต่อมาอีกไม่นาน นางชุ่มภรรยาของท่านก็ถึงแก่กรรมบุตรแลหลานจึงได้นำเงินที่ได้รับบริจาคในงานครั้งนี้มาสร้างวัดเพื่อเป็นอนุสรณ์สถานแห่งบรรพบุรุษทั้งสอง ตั้งนามวัดว่า วัดชื่นชุ่ม ต่อมาวัดได้รับการบูรณปฏิสังขรณ์ในสมัยขุนนครรัฐเขตต์ จึงได้ผนวกนามของท่านเข้าไปด้วย และได้ชื่อใหม่ว่า "วัดนครชื่นชุ่ม" วัดได้รับพระราชทานวิสุงคามสีมา เมื่อวันที่ 17 มีนาคม พ.ศ. 2479 ปัจจุบันมีพระครูมงคลประภาส (สนั่น) เป็นเจ้าอาวาส
อุโบสถขนาด 5 ห้อง ด้านขวาของอุโบสถเป็นอนุสรณ์สถานพระครูสุนทรกิจโกศล (ชั้ว บัวหลั่น) ด้านข้างอนุสรณ์สถานพระครูสุนทรกิจโกศล (ชั้ว บัวหลั่น) มีรูปปั้นสมเด็จพระพุฒาจารย์ (โต พฺรหฺมรํสี) สิ่งศักดิ์สิทธิ์ในวัด มีศาลเจ้าแม่ตะเคียนและพ่อปู่ฤๅษี ศาลาแปดเหลี่ยม เจ้าแม่กวนอิม พระสีวลี พระพรหม และพระแม่ธรณีบีบมวยผม
เจ้าหญิงฮะยา บินต์ อัลฮุซัยน์
เจ้าหญิงฮะยา บินต์ อัลฮุซัยน์ (الأميرة هيا بنت الحسين; ประสูติวันที่ 3 พฤษภาคม ค.ศ. 1974) เป็นพระราชธิดาพระองค์ที่ 4 และพระราชบุตรพระองค์ที่ 6 ในจำนวนพระบุตรทั้ง 11 ใน สมเด็จพระราชาธิบดีฮุสเซนแห่งจอร์แดน ประสูติแต่ สมเด็จพระราชินีอาลียาแห่งจอร์แดน เป็นพระราชขนิษฐาร่วมพระราชบิดาใน สมเด็จพระราชาธิบดีอับดุลลอฮ์ที่ 2 ทรงเสกสมรสกับ มูฮัมหมัด บิน ราชิด อัล มักทูม เจ้าผู้ครองนครดูไบ มีพระบุตร 2 พระองค์
การหลบหนีจากพระสวามีและผลกระทบ
สื่อตะวันออกกลางและในต่างประเทศเผยแพร่ข่าวใหญ่สะเทือนราชสำนักอาระเบียน เมื่อเจ้าหญิงฮายา บินต์ ฮุสเซน เสด็จหนีจากพระสวามี มูฮัมหมัด บิน ราชิด อัล มักทูม เจ้าผู้ครองนครดูไบ และรองประธานาธิบดีแห่งสหรัฐอาหรับเอมิเรตส์ ไปยังกรุงลอนดอน ประเทศอังกฤษ อันจะนำไปสู่การจบความสัมพันธ์นี้ แหล่งข่าวได้รายงานว่า เจ้าหญิงฮายา ได้เสด็จไปพร้อมด้วย ชีคเคาะห์ จาลีลา (พระชันษา 11 ปี) พระธิดา และชีคซายิด (พระชันษา 7 ปี) พระโอรส ซึ่งยังไม่ได้รับการยืนยันในเรื่องนี้ แหล่งข่าวได้รายงานอีกว่า ระหว่างที่ประทับในกรุงลอนดอน ทรงหาทางเพื่อทรงหย่าและขอลี้ภัยทางการเมืองในประเทศเยอรมนี ด้วยความช่วยเหลือจากพระสหายสนิทที่เป็นทูตในเยอรมนี ต่อมา มูฮัมหมัด บิน ราชิด อัล มักทูม เจ้าผู้ครองนครดูไบ และรองประธานาธิบดีแห่งสหรัฐอาหรับเอมิเรตส์ ทรงโพสต์บทกลอนภาษาอาหรับในอินสตาแกรมส่วนพระองค์ @hhshkmohd โดยชื่อเรื่องแปลเป็นภาษาอังกฤษว่า “You Live and Die” ความตอนหนึ่งว่า
...ความผิดบางอย่างมักถูกเรียกว่า การทรยศ และเธอได้บังอาจทรยศไปแล้ว เธอทรยศต่อความไว้ใจ เธอได้เปิดเผยธาตุแท้ของตัวเองให้ได้รู้... ฉันไม่มีที่สำหรับเธออีกแล้ว จงไปหาคนที่อยู่ด้วยแล้วสบายใจเถิด ฉันไม่สนใจอีกแล้ว ว่าเธอ “จะอยู่หรือตาย”...
ถึงแม้ว่าไม่ได้ทรงเจาะจงว่าทรงโพสต์พาดพิงถึงผู้ใดโดยตรง แต่บทกลอนนี้สื่อถึงบุคคลที่ถูกทรยศ จึงปฏิเสธไม่ได้ว่ากลอนนี้เข้าถึงกระแสข่าวและสถานการณ์เป็นอย่างดี โดยสื่อมวลชนและประชาชนยังคงติดตามข่าวนี้ว่าจะเป็นอย่างไรต่อไป เพราะเจ้าหญิงฮายา ทรงเป็นพระราชวงศ์ที่มีบทบาทมากที่สุดพระองค์หนึ่งของโลกอาหรับ และอยู่ในราชวงศ์อาหรับที่ทรงอิทธิพลที่สุดราชวงศ์หนึ่งของโลก เมื่อมีกระแสข่าวนี้ออกมา ทำให้ประชาชนตกใจและคลางแคลงใจอยู่ไม่น้อยว่าเกิดอะไรขึ้นกับพระองค์กันแน่
ความคืบหน้าการหย่าร้าง
นอกจากนี้ ภายใต้กฎหมายศาลอังกฤษ จะไม่มีการเผยข้อมูลของเด็ก ไม่ว่าจะเป็นเพศ อายุ หรือชื่อ-สกุล ในการไต่สวนครั้งนี้ และ นับเป็นครั้งแรกเจ้าหญิงเสด็จออกตั้งแต่ทรงหายไปจากสื่อ ที่น่าสนใจคือ เจ้าหญิงเสด็จมาพร้อมกับทนายความชื่อดังของอังกฤษ ฟิโอน่า แช็คเกิ้ลตัน ผู้เคยทำหน้าที่เป็นทนายประจำพระองค์ เจ้าชายชาลส์ เจ้าชายแห่งเวลส์ เมื่อครั้นทรงฟ้องหย่ากับไดอานา เจ้าหญิงแห่งเวลส์ ขณะที่ฝ่ายพระสวามี โปรดให้เฮเลน วอร์ด ทนายผู้เคยทำคดีหย่าของสองนักร้องและเซเลบคนดังของฮอลลิวู้ด กาย ริชชี่และมาดอนนา
ทางด้านราชวงศ์จอร์แดนได้ปฏิเสธให้ความเห็นใดๆเกี่ยวกับเรื่องนี้ตั้งแต่แรก ด้วยความหวั่นเกรงต่อความขัดแย้งระหว่างประเทศ ศาลจึงได้นัดไต่สวนอีกครั้งอย่างเต็มรูปแบบในวันที่ 11 พฤศจิกายน 2562 นี้ ทั้งนี้ อาจมีการเปลี่ยนแปลงวันอีกครั้ง
อันริ คิซูกิ
ประวัติ
อันริ คิซูกิ เกิดที่โตเกียว เธอได้รับการเดบิวต์ในเดือนมกราคม ค.ศ. 2015 ในฐานะนักแสดงหญิงให้แก่ผู้ผลิตวิดีโอสำหรับผู้ใหญ่อย่างเพรสทิจโดยเฉพาะ
ตั้งแต่เดือนธันวาคมของปีเดียวกัน เธอได้เป็นสมาชิกของไอเดียพอกเกต และตั้งแต่เดือนพฤศจิกายน ค.ศ. 2016 เธอได้กลายเป็นสมาชิกของเอสโอดี ครีเอต
เมื่อวันที่ 3 เมษายน 2018 เธอได้แจ้งการเปลี่ยนชื่อเป็นยู อามากิ (天木　ゆう; 4 กุมภาพันธ์ 1994 – ) ในบัญชีทวิตเตอร์ใหม่ของเธอ
ตั้งแต่นั้นมา เธอก็มีบทบาทในฐานะนักแสดงหญิงให้แก่มาดอนนาคลับ ของยู-เน็กซ์
ส่วนงานอดิเรกของเธอคือการต่อเลโก้
ในเดือนมิถุนายน ค.ศ. 2020 เธอได้รับการเสนอชื่อเข้าชิง "รางวัลนักแสดงเอวียอดนิยมเควสชันแนร์ทัวร์นาเมนต์" ซึ่งสนับสนุนโดยไซโซ
วัดปากแพรก (จังหวัดนครศรีธรรมราช)
วัดปากแพรกมีด้านหลังวัดเป็นจุดบรรจบของแม่น้ำสามสายจากสามอำเภอ คือสายที่มาจากอำเภอหัวไทร อำเภอเชียรใหญ่ และอำเภอปากพนัง ได้เรียกชื่อย่านในบริเวณนี้ว่า "สามแพรก" และเรียกติดปากเรื่อยมาและเพี้ยนมาเป็น "ปากแพรก" และกลายเป็นชื่อวัดและชื่อตำบล สำนักงานพระพุทธศาสนาแห่งชาติระบุว่าวัดปากแพรกตั้งวัดเมื่อ พ.ศ. 2015 ได้รับพระราชทานวิสุงคามสีมาเมื่อ พ.ศ. 2409
วัดปากแพรกมีพระพุทธรูปขนาดใหญ่ประดิษฐานเดินเป็นสง่าอยู่หลายองค์ เช่น พระขาวโพธิญาณ หลวงพ่อทันใจ มีการจัดสร้างมณฑปประดิษฐานรูปเหมือนอดีตเจ้าอาวาสวัดปากแพรก ซึ่งล้วนเป็นเกจิดังของของจังหวัดนครศรีธรรมราชและภาคใต้ เช่น พระครูสุกกธรรมวโรภาส หรือ พ่อท่านขาว ดำรงตำแหน่งเจ้าอาวาส ก่อน พ.ศ. 2485-2509 และพระครูปิยสีลาธิคุณ หรือ พ่อท่านชัย ดำรงตำแหน่งเจ้าอาวาสตั้งแต่ พ.ศ.2509 –2562 และเพิ่งมรณภาพเมื่อวันที่ 27 มิถุนายน พ.ศ. 2562
เจงกิซ อึนแดร์
เจงกิซ อึนแดร์ (Cengiz Ünder; เกิด 14 กรกฎาคม ค.ศ. 1997) เป็นนักฟุตบอลชาวตุรกี ปัจจุบันเล่นในตำแหน่งปีกขวาให้กับเลสเตอร์ซิตี ผ่านการยืมจากโรมา และทีมชาติตุรกี
เริ่มต้นการค้าแข้ง
อึนแดร์เริ่มต้นอาชีพของเขาที่อัลทือนอร์ดู และได้ทำการย้ายมาที่บาชักเชฮีร์ในภายหลัง ในฤดูกาลที่เขาเล่นให้กับบาชักเชฮีร์นั้น อึนแดร์ได้รับการยอมรับว่าเป็น 1 ในผู้เล่นยอดเยี่ยมของลีก โดยเขาทำได้ 7 ประตู ใน 32 เกม ที่เขาลงเล่นในฤดูกาลแรกของเขาในซือเปร์ลีก
โรมา
เมื่อวันที่ 14 กรกฎาคม ค.ศ. 2017 เขาได้เข้าร่วมกับโรมาด้วยค่าตัว 13.4 ล้านยูโร เขาได้ทำประตูแรกของเขากับโรมาในนัดที่ชนะเฮลแลสเวโรนา 1-0 ในเซเรียอาเมื่อวันที่ 4 กุมภาพันธ์ ค.ศ. 2018 ในเดือนเดียวกัน การเปิดตัวของเขาในการแข่งขันยูฟ่าแชมเปียนส์ลีก เขาสามารถทำประตูได้ในนัดที่เปิดบ้านพ่าย 1-2 ต่อชัคตาร์โดเนตสค์ในเลกแรกของรอบแพ้คัดออก รอบแรก ทำให้เขากลายเป็นนักเตะที่อายุน้อยที่สุดชาวตุรกีที่สามารถทำประตูได้ในการแข่งขันยูฟ่าแชมเปียนส์ลีก
ทีมชาติ
อึนแดร์เป็นตัวแทนในรุ่นอายุไม่เกิน 18 ปี และ 19 ปี ของทีมชาติตุรกี ต่อมาเขาได้ถูกเรียกตัวไปยังรุ่นอายุไม่เกิน 21 ปี
ในเดือนพฤศจิกายน ค.ศ. 2016 เขาถูกเรียกตัวเข้าสู่ทีมชาติตุรกีในการแข่งขันที่พบกับทีมชาติคอซอวอ เขาสามารถยิงประตูแรกของเขากับทีมชาติได้ในการถูกเรียกตัวครั้งที่สอง ในการแข่งขันเกมกระชับมิตรที่มีชัยเหนือทีมชาติมอลโดวาในเดือนมีนาคม ค.ศ. 2017
ท่ากบ
ท่ากบ (Breaststroke) เป็นท่าว่ายน้ำประเภทหนึ่ง การว่ายท่ากบต้องอาศัยความแข็งแรงของกล้ามเนื้อของช่วงล่างตั้งแต่สะโพกจนถึงข้อเท้า อีกทั้งมีโครงสร้างร่างกายที่เหมาะสม เช่น ข้อเท้าและข้อพับที่หัวเข่าต้องมีความยืดหยุ่นและมีความแข็งแรงสูง ว่ายท่ากบที่ถูกต้องคือ ห้ามยกแขนพ้นผิวน้ำ การใช้แขนดึงน้ำต้องดึงพร้อมกันทั้งสองข้าง เทคนิคการใช้แขนต้องเหยียดแขนไปข้างหน้าให้สุด มือปะกบติดกันเสียบในระดับผิวน้ำ หลังจากนั้นให้ปาด แขนออกโดยใช่ฝ่ามือกดน้ำในลักษณะเฉียง 45 องศา จากผิวน้ำ เทคนิคสำคัญในการดึงน้ำจังหวะที่ 1 ข้อมือต้องกว้างกว่าข้อศอก สองการดึงน้ำ จังหวะที่ 2 เป็นการล็อกข้อศอกให้อยู่กับที่ โดยให้ฝ่ามือปาดน้ำเข้าหากัน ส่วนการใช้แขนจังหวะสุดท้ายเป็นการรวบข้อศอกเข้าหากันอย่างรวดเร็ว พร้อมกับเหยียดแขนพุ่งไปข้างหน้า การใช้เท้า จังหวะแรกเป็นการพับเข่า ที่สำคัญต้องไม่เป็นการชักเข่า ส่วนจังหวะที่สองเป็นการแบะฝ่าเท้าออกโดยล็อกเข่าให้อยู่กับที่ และในจังหวะสุดท้ายให้ถีบฝ่าเท้าออกพร้อมทั้งรวบฝ่าเท้าเข้าหาประกบกันอย่างรวดเร็ว เทคนิคที่สำคัญในการใช้เท้าอยู่ที่จังหวะถีบสุดท้ายต้องมีความเร็วหรืออัตราการเร่งของการใช้เท้าเข้ามาเกี่ยวข้องกันด้วย ตำแหน่งของลำตัว ในการว่ายท่ากบท่าปกติจะเอียงประมาณ 15 องศา จากผิวน้ำ
การเคลื่อนไหวของแขน
การพุ้ยน้ำในท่ากบเริ่มด้วยการเหยียดแขนออกไปข้างหน้าให้มืออยู่ต่ำจากระดับผิวน้ำลงมาประมาณ 4-5 นิ้วใช้ฝ่ามือกดพุ้ยน้ำออกด้านข้างให้ลึกลงมาในน้ำแล้ววาดเลยไปข้างหลัง จนกระทั่งเมื่ออยู่ตรงตำแหน่งด้านนอกของข้อศอก (โดยประมาณ) จากนั้นรวบมือทั้งสองข้างเข้ามาด้านในแล้วรวบชิดกันไว้ใต้คางให้ค่อนไปข้างหน้าเล็กน้อย ตรงจุดนี้มือจะพุ่งตรงไปข้างหน้าพร้อม ๆ กัน จนกระทั่งแขนเหยียดตรงสู่การเริ่มต้นใหม่ เหมือนกับการเอามือทั้งสองข้างวาดรูปหัวใจจากห้องบนมาหาห้องล่าง ลองพยายามวาดภาพหัวใจโดยใช้ปลายนิ้วกดออกไปด้านข้าง ลากลงต่ำและลากออกไปทางข้างหลังแล้วรวบมือเข้าหากัน
การเคลื่อนไหวของขา
ขาทั้งสองต้องเหยียดออกไปอยู่ใต้น้ำ ลึกจากผิวน้ำประมาณ 6 นิ้ว โดยยกส้นเท้าขึ้นก่อน แล้วจึงวาดเท้าออกไปพร้อมๆ กันให้เหมือนรูปพัด หัวแม่เท้าบิดออกด้านข้าง งอเข่า เข่าไม่ชิด ความกว้างระหว่างเข่าทั้งสองข้างไม่มากเกินกว่าความกว้างระหว่างส้นเท้าทั้งสอง เตะเท้าให้เป็นวงกลมไปด้านหลังพร้อมๆ กัน โดยให้รู้ว่าได้ใช้ด้านข้างของเท้าถีบน้ำออกไปสิ่งสำคัญที่ต้องจำ คือหลังเตะเท้าพร้อมกันแล้ว ต้องชิดส้นเท้าเข้าหากันเสมอ
การหายใจ
ต้องควบคุมการหายใจในท่ากบไว้ให้เป็นจังหวะสม่ำเสมอและสัมพันธ์กับแขนและขา โดยฝึกการหายใจเข้าตรงกลางจังหวะที่แขนและขาเคลื่อนไหวในการว่ายแต่ละครั้ง ต้องพยายามหายใจเข้าอย่างเร็ว ในขณะที่มือเคลื่อนที่มาได้ครึ่งหนึ่งของระยะทางพุ้ยน้ำทั้งหมด และจะทำไปพร้อม ๆ กันกับลำตัวท่อนบนที่โผล่พ้นจากน้ำขึ้นมา ขณะวาดมือพุ้ยน้ำเป็นวงกลมอยู่ใต้ลำตัว ศีรษะจะลดต่ำลงจนผิวน้ำอยู่ในระดับคิ้วเพื่อให้ลำตัวเหยียดพุ่งไปข้าหน้า ในจุดนี้ต้องเป่าลมออกจากปาก ต้องแน่ใจเสมอว่า การหายใจเป็นไปอย่างสม่ำเสมอ ต่อเนื่อง ไม่สะดุดและควบคุมได้โดยไม่เป็นอุปสรรคต่อการพุ่งตัวไปข้างหน้า ไม่มีการหยุดเคลื่อนไหวขณะหายใจ การทรงตัวในช่วงสุดท้ายของการเหยียดตัวออกไปนั้น เป็นช่วงที่หยุดพักได้เล็กน้อย ซึ่งมีผลให้ขาได้หยุดการเตะกวาดน้ำ และเมื่อมือไม่ได้พุ้ยน้ำ ขาต้องเตะน้ำสลับกันไปกับมือเสมอ จึงจะเป็นท่าที่ถูกต้องสมบูรณ์การเคลื่อนไหวร่างกาย
เลือดชั่ว: เรื่องลับและคำลวงเบื้องหลังบริษัทดาวรุ่งแห่งซิลิคอนแวลลีย์
เลือดชั่ว: เรื่องลับและคำลวงเบื้องหลังบริษัทดาวรุ่งแห่งซิลิคอนแวลลีย์ (Bad Blood: Secrets and Lies in a Silicon Valley Startup) เป็นหนังสือสารคดีที่เผยแพร่ในวันที่ 21 พฤษภาคม ค.ศ. 2018 โดยผู้ประกาศข่าว จอห์น แคร์รีรู ซึ่งมีรายละเอียดเกี่ยวกับจุดรุ่งเรืองและล่มสลายของเธราโนส สตาร์ตอัปเทคโนโลยีชีวภาพหลายพันล้านดอลลาร์ที่นำโดยเอลิซาเบธ โฮล์ม หนังสือนี้ได้รับเสียงวิจารณ์ไปในทางที่ดี และชนะรางวัลรางวัลหนังสือธุรกิจประจำปีของ ไฟแนนเชียลไทม์ส และ แมคคินซีย์ใน ค.ศ. 2018
ใน ค.ศ. 2018 มีการสร้างภาพยนตร์จากหนังสือนี้ ซึ่งนำโดยเจนนิเฟอร์ ลอว์เรนซ์ เขียนบทโดยวาเนสซา เทย์เลอร์ และกำกับโดยแอดัม แมคเคย์
การพัฒนา
ในช่วงปลาย ค.ศ. 2015 แคร์รีรูเริ่มสืบสวนบทความของเธราโนส สตาร์ตอัปเกี่ยวกับการทดสอบเลือดที่ก่อตั้งโดยเอลิซาเบธ โฮล์ม แล้วตีพิมพ์ในเดอะวอลล์สตรีทเจอร์นัล บทความนี้ได้ตั้งคำถามถึงข้ออ้างของบริษัทว่าสามารถดำเนินการทดสอบในแล็บแบบระยะกว้างได้ด้วยการนำตัวอย่างเลือดจากการเจาะจากปลายนิ้วนิดเดียว  ในเดือนพฤษภาคม ค.ศ. 2018 ทางคน็อพฟ์ได้ตีพิมพ์ เลือดชั่ว: เรื่องลับและคำลวงเบื้องหลังบริษัทดาวรุ่งแห่งซิลิคอนแวลลีย์
คำวิจารณ์
บิล เกตส์กล่าวว่า: "เลือดชั่ว อาจกระตุ้นให้เกิดคำถามทางจริยธรรมอย่างจริงจัง แต่สุดท้ายกลับเป็นเรื่องระทึกขวัญกับตอนจบที่น่าเศร้า มันเป็นเรื่องที่สนุก เต็มไปด้วยรายละเอียดแปลก ๆ ที่จะทำให้คุณตกใจ"
หนังสือนี้ถูกรวมในรายชื่อปลายปีหลายแห่ง เช่นรายชื่อ 28 หนังสือที่ไม่มีวันลืมใน ค.ศ. 2018 โดยนิวยอร์กโพสต์ แนวทางสู่การอ่านที่ดีในปี 2018 (Guide To 2018’s Great Reads) โดย NPR และ 100 หนังสือดีเด่นประจำปี 2018 โดยเดอะนิวยอร์กไทม์สบุ๊กรีวิว หนังสือนี้ยังชนะรางวัลหนังสือธุรกิจประจำปีของ ไฟแนนเชียลไทม์ส และ แมคคินซีย์ใน ค.ศ. 2018 ด้วย
สถาบันมาตรฐานแห่งชาติอเมริกัน
สถาบันมาตรฐานแห่งชาติอเมริกัน (American National Standard Institute) หรือ แอนซี (ANSI; ) เป็นองค์กรในสหรัฐ ที่มีหน้าที่กำหนดมาตรฐานของผลิตภัณฑ์ ก่อตั้งเมื่อวันที่ 19 ตุลาคม ค.ศ. 1918 โดยใช้ชื่อว่า American Engineering Standards Committee และได้มีการปรับปรุงใน ค.ศ. 1928 โดยเปลี่ยนชื่อเป็น American Standards Association ใน ค.ศ. 1946 ได้มีการจัดตั้งองค์กรนานาชาติขึ้นมา โดยมีประเทศ 25 ประเทศเข้าร่วม และสุดท้ายใน ค.ศ. 1969 ได้เปลี่ยนชื่อมาเป็น American National Standard Institute หรือ ANSI ในปัจจุบัน
ฟีลีปี โกชิญญู
ฟีลีปี โกชิญญู โกเรย์ยา (Philippe Coutinho Correia, ; เกิดวันที่ 12 มิถุนายน ค.ศ. 1992) เป็นนักฟุตบอลชาวบราซิล ปัจจุบันเล่นให้แก่แอสตันวิลลาและทีมชาติบราซิล โดยสามารถเล่นได้ทั้งในตำแหน่งกองกลางตัวรุกและปีกซ้าย
โกชิญญูถูกเรียกติดทีมชาติบราซิลชุดใหญ่และลงเล่นนัดแรกในปี ค.ศ. 2010 ก่อนที่จะถูกเรียกตัวชุดลุยศึกโกปาอาเมริกา 2015
อัสปัญญ็อล (ยืมตัว)
ในวันที่ 30 มกราคม ค.ศ. 2012 โกชิญญูได้ย้ายไปร่วมทีมอัสปัญญ็อลด้วยสัญญายืมตัวจนจบฤดูกาล 2011-12 ต่อมา ในวันที่ 4 กุมภาพันธ์ ค.ศ. 2012 โกชิญญูลงเล่นนัดแรกให้กับอัสปัญญ็อล ในนัดที่ อัสปัญญ็อล เสมอกับ อัตเลติกเดบิลบาโอ 3-3
ลิเวอร์พูล
ในวันที่ 26 มกราคม ค.ศ. 2013 โกชิญญูได้ย้ายจากอินเตอร์มิลานมาอยู่กับลิเวอร์พูล ด้วยค่าตัว 8.5 ล้านปอนด์ โดยโกชิญญูได้สวมเสื้อหมายเลข 10
ฤดูกาล 2012-13
ในวันที่ 11 กุมภาพันธ์ ค.ศ. 2013 โกชิญญูได้ลงเล่นให้กับ ลิเวอร์พูล เป็นครั้งแรก โดยโกชิญญูถูกส่งลงมาเป็นตัวสำรอง ในนัดที่ ลิเวอร์พูล เปิดสนามแอนฟีลด์ พ่ายแพ้ เวสต์บรอมมิชอัลเบียน คาบ้าน 0-2 ต่อมา ในวันที่ 17 กุมภาพันธ์ ค.ศ. 2013 โกชิญญูได้ลงสนามเป็นตัวจริงนัดแรกและทำประตูแรกให้กับ ลิเวอร์พูล ในนัดที่เปิดสนามแอนฟีลด์เอาชนะ สวอนซีซิตี 5-0 ต่อมา ในวันที่ 2 มีนาคม ค.ศ. 2013 โกชิญญูได้จ่ายบอลให้เพื่อนทำ 2 ประตู ในนัดที่ ลิเวอร์พูล เอาชนะ วีแกนแอธเลติก ที่ ดีดับเบิลยูสเตเดียม 4-0 ต่อมา ในวันที่ 16 มีนาคม ค.ศ. 2013 โกชิญญูได้ทำประตูตีไข่แตกให้ ลิเวอร์พูล ไล่ เซาแทมป์ตัน มาเป็น 1-2 แต่สุดท้ายก็แพ้ไป 1-3 ต่อมา ในวันที่ 19 พฤษภาคม ค.ศ. 2013 นัดสุดท้ายของพรีเมียร์ลีก โกชิญญูได้ทำประตูชัยให้ ลิเวอร์พูล เปิดสนามแอนฟีลด์ เอาชนะ ควีนส์พาร์กเรนเจอส์ 1-0 จบฤดูกาล โกชิญญูยิงประตูในพรีเมียร์ลีกได้ 3 ประตู จาก 13 นัด และได้จ่ายบอลให้เพื่อนทำประตู ได้ถึง 7 ลูก ด้วยผลงานยอดเยี่ยมทำให้ โกชิญญู ได้รางวัลผู้เล่นดาวรุ่งยอดเยี่ยมของสโมสรลิเวอร์พูลประจำฤดูกาล 2012-13 ไปครอง ทำให้ โกชิญญูได้เป็นขวัญใจของสาวกเดอะค็อปได้อย่างเต็มตัว
ฤดูกาล 2013-14
ในพรีเมียร์ลีก ฤดูกาล 2013-14 โกชิญญูช่วยให้ ลิเวอร์พูล ชนะ 3 นัดติดต่อกัน (ชนะ สโตกซิตี 1-0, ชนะ แอสตันวิลลา 1-0 และชนะ แมนเชสเตอร์ยูไนเต็ด 1-0) ต่อมา ในวันที่ 16 กันยายน ค.ศ. 2013 โกชิญญูได้มีอาการบาดเจ็บที่หัวไหล่ จากการปะทะกับ แอชลีย์ วิลเลียมส์ กองหลังของ สวอนซีซิตี ทำให้ โกชิญญูต้องพักยาวถึงสิ้นเดือนตุลาคม ต่อมา ในวันที่ 2 พฤศจิกายน ค.ศ. 2013 โกชิญญูได้กลับมาลงสนามอีกครั้ง โดยถูกส่งลงมาเป็นตัวสำรอง ในนัดที่ ลิเวอร์พูล พ่ายแพ้ อาร์เซนอล ที่เอมิเรตส์สเตเดียม 0-2 ต่อมา ในวันที่ 9 พฤศจิกายน ค.ศ. 2013 โกชิญญูได้กลับมาเป็นตัวจริงอีกครั้ง ในนัดที่ ลิเวอร์พูล เปิดสนามแอนฟีลด์เอาชนะ ฟูลัม 4-0 ต่อมา ในวันที่ 23 พฤศจิกายน ค.ศ. 2013 โกชิญญูได้ทำประตูแรก ในพรีเมียร์ลีก ในนัดที่เสมอกับ เอฟเวอร์ตัน ที่กูดิสันพาร์ก 3-3 ต่อมา ในวันที่ 26 ธันวาคม ค.ศ. 2013 โกชิญญูได้ทำประตูให้ ลิเวอร์พูล ขึ้นนำ แมนเชสเตอร์ซิตี 1-0 แต่สุดท้ายก็แพ้ไป 1-2 ในวันที่ 12 กุมภาพันธ์ ค.ศ. 2014 โกชิญญูได้ทำประตูที่ 3 ในพรีเมียร์ลีก ในนัดที่ ลิเวอร์พูล เอาชนะ ฟูลัม ที่เครเวนคอตทิจ 3-2 ต่อมา ในวันที่ 30 มีนาคม ค.ศ. 2014 โกชิญญูได้ทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ทอตนัมฮอตสเปอร์ 4-0 ต่อมา ในวันที่ 13 เมษายน ค.ศ. 2014 โกชิญญูได้ทำประตูชัยให้ ลิเวอร์พูล เปิดสนามแอนฟีลด์เอาชนะ แมนเชสเตอร์ซิตี 3-2 ช่วยให้ ลิเวอร์พูล ขึ้นนำจ่าฝูงและลุ้นแชมป์พรีเมียร์ลีกต่อไป  ต่อมา ในวันที่ 11 พฤษภาคม ค.ศ. 2014 นัดปิดฤดูกาล ลิเวอร์พูล เปิดสนามแอนฟีลด์เจอกับ นิวคาสเซิลยูไนเต็ด เป็นนัดตัดสินแชมป์พรีเมียร์ลีกระหว่าง ลิเวอร์พูล กับ แมนเชสเตอร์ซิตี ในนัดนี้ ลิเวอร์พูล จะต้องชนะ นิวคาสเซิลยูไนเต็ด และต้องลุ้นให้ เวสต์แฮมยูไนเต็ด เอาชนะ แมนเชสเตอร์ซิตี ที่เอติฮัดสเตเดียม ลิเวอร์พูล ก็จะได้แชมป์พรีเมียร์ลีก โดย ลิเวอร์พูล เอาชนะ นิวคาสเซิลยูไนเต็ด 2-1 แต่สุดท้าย แมนเชสเตอร์ซิตี เอาชนะ เวสต์แฮมยูไนเต็ด 2-0 ทำให้ ลิเวอร์พูลพลาดโอกาสคว้าแชมป์พรีเมียร์ลีก อย่างน่าเสียดาย จบฤดูกาล โกชิญญูยิงประตูในพรีเมียร์ลีกได้ 5 ประตูจาก 33 นัด ช่วยให้ ลิเวอร์พูล ได้อันดับ 2 ทำให้ ลิเวอร์พูล ได้กลับไปเล่นยูฟ่าแชมเปียนส์ลีก นับตั้งแต่ในปี 2009
ฤดูกาล 2014-15
ในวันที่ 17 สิงหาคม ค.ศ. 2014 โกชิญญูได้ลงสนามนัดแรกในพรีเมียร์ลีก นัดเปิดฤดูกาล 2014-15 ในนัดที่ ลิเวอร์พูล เปิดสนามแอนฟีลด์เอาชนะ เซาแทมป์ตัน 2-1 ต่อมา ในวันที่ 28 ตุลาคม ค.ศ. 2014 ลีกคัพ รอบสี่ โกชิญญูได้เปิดบอลให้ เดยัน ลอฟเรน ทำประตูชัย ในนัดที่ ลิเวอร์พูล เปิดสนามแอนฟีลด์เอาชนะ สวอนซีซิตี 2-1 ต่อมา ในวันที่ 19 ตุลาคม ค.ศ. 2014 โกชิญญูได้ลงสนามเป็นตัวสำรอง และได้ทำประตูให้ ลิเวอร์พูล ขึ้นนำ ควีนส์พาร์กเรนเจอส์ ที่ลอฟตัสโรด 2-1 ก่อนที่ ลิเวอร์พูล จะเอาชนะไป 3-2 ต่อมา ในวันที่ 21 ธันวาคม ค.ศ. 2014 โกชิญญูได้ทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เสมอกับ อาร์เซนอล 2-2
ฤดูกาล 2015-16
ในวันที่ 9 สิงหาคม ค.ศ. 2015 พรีเมียร์ลีก นัดเปิดฤดูกาล 2015–16 ลิเวอร์พูล บุกไปเยือนที่บริแทนเนียสเตเดียม เจอกับ สโตกซิตี หลังจากนัดสุดท้ายของฤดูกาลที่แล้วลิเวอร์พูลมาพ่ายแพ้สโตกซิตีที่นี่ 1-6 โดยโกชิญญูทำประตูชัยซัดไกลด้วยขวาประมาณ 25 หลาโค้งแฉลบปลายมือบัตแลนด์เสียบคานตุงตาข่ายสุดงามให้ลิเวอร์พูลเอาชนะ สโตกซิตี 1-0 ช่วยให้ ลิเวอร์พูล ล้างแค้นสำเร็จ ต่อมา ในวันที่ 29 สิงหาคม ค.ศ. 2015 โกชิญญูโดนใบแดงไล่ออกจากสนามเป็นครั้งแรกในฟุตบอลอาชีพ ในนัดที่ ลิเวอร์พูล เปิดสนามแอนฟีลด์พ่ายแพ้ เวสต์แฮมยูไนเต็ด 0-3 ทำให้ โกชิญญู โดนแบน 1 นัด
ในวันที่ 31 ตุลาคม ค.ศ. 2015 โกชิญญู ยิง 2 ประตูให้ ลิเวอร์พูล เอาชนะ เชลซี ที่สแตมฟอร์ดบริดจ์ 3-1 ต่อมา ในวันที่ 8 พฤศจิกายน ค.ศ. 2015 โกชิญญูทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์พ่ายแพ้ คริสตัลพาเลซ 1-2 ต่อมา ในวันที่ 21 พฤศจิกายน ค.ศ. 2015 โกชิญญูทำประตูที่ 5 ในพรีเมียร์ลีกและจ่ายบอลให้ โรแบร์ตู ฟีร์มีนู ทำประตูแรกในสีเสื้อของลิเวอร์พูล ในนัดที่ ลิเวอร์พูล เอาชนะ แมนเชสเตอร์ซิตี ที่เอติฮัดสเตเดียม 4-1
ในวันที่ 9 กุมภาพันธ์ ค.ศ. 2016 เอฟเอคัพ รอบสี่ นัดรีเพลย์ โกชิญญูทำประตูให้ ลิเวอร์พูล ตีเสมอ เวสต์แฮมยูไนเต็ด 1-1 แต่สุดท้ายในช่วงต่อเวลาพิเศษก็แพ้ไป 1-2 ทำให้ ลิเวอร์พูล ต้องตกรอบ เอฟเอคัพ ไปในที่สุด ต่อมา ในวันที่ 28 กุมภาพันธ์ ค.ศ. 2016 ฟุตบอลลีกคัพ 2016 นัดชิงชนะเลิศ ลิเวอร์พูล เจอกับ แมนเชสเตอร์ซิตี ที่สนามกีฬาเวมบลีย์ โกชิญญูทำประตูตีเสมอ 1-1 ในช่วง 90 นาที ทำให้ต้องตัดสินในการยิงจุดโทษ โกชิญญู ยิงจุดโทษพลาดโดน วีลลี กาบาเยโร ผู้รักษาประตูของแมนเชสเตอร์ซิตี เซฟเอาไว้ได้ สุดท้าย ลิเวอร์พูล ก็เป็นฝ่ายแพ้ในการยิงจุดโทษ 1-3 ทำให้ ลิเวอร์พูลพลาดโอกาสคว้าแชมป์ฟุตบอลลีกคัพ อย่างน่าเสียดาย ต่อมา ในวันที่ 17 มีนาคม ค.ศ. 2016 ยูฟ่ายูโรปาลีก รอบ 16 ทีมสุดท้าย นัดที่สอง โกชิญญู ทำประตูแรกในยูฟ่ายูโรปาลีก ในนัดที่ ลิเวอร์พูล เสมอกับ แมนเชสเตอร์ยูไนเต็ด ที่โอลด์แทรฟฟอร์ด 1-1 รวมผลสองนัด ลิเวอร์พูล เอาชนะ แมนเชสเตอร์ยูไนเต็ด 3-1 ช่วยให้ ลิเวอร์พูล ผ่านเข้ารอบ 8 ทีมสุดท้าย ยูฟ่ายูโรปาลีกได้สำเร็จ ต่อมา ในวันที่ 20 มีนาคม ค.ศ. 2016 โกชิญญูทำประตูที่ 6 ในพรีเมียร์ลีก ในนัดที่ ลิเวอร์พูล พ่ายแพ้ เซาแทมป์ตัน ที่เซนต์แมรีส์สเตเดียม 2-3 ในวันที่ 2 เมษายน ค.ศ. 2016 โกชิญญูทำประตูที่ 7 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เสมอกับ ทอตนัมฮอตสเปอร์ 1-1
ฤดูกาล 2016-17
ในวันที่ 14 สิงหาคม ค.ศ. 2016 พรีเมียร์ลีก นัดเปิดฤดูกาล 2016–17 ลิเวอร์พูล บุกไปเยือนที่เอมิเรตส์สเตเดียม เจอกับ อาร์เซนอล โกชิญญู ยิง 2 ประตูให้ ลิเวอร์พูล เอาชนะ อาร์เซนอล 4-3 ต่อมา ในวันที่ 20 กันยายน ค.ศ. 2016 อีเอฟแอลคัพ รอบ 3 โกชิญญูทำประตูแรกในอีเอฟแอลคัพ ฤดูกาล 2016–17 ในนัดที่ ลิเวอร์พูล เอาชนะ ดาร์บีเคาน์ตี ที่ไพรด์พาร์ก 3-0 ช่วยให้ ลิเวอร์พูล ผ่านเข้ารอบ 4 อีเอฟแอลคัพ ได้สำเร็จ ต่อมา ในวันที่ 24 กันยายน ค.ศ. 2016 โกชิญญูทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ฮัลล์ซิตี 5-1 ต่อมา ในวันที่ 22 ตุลาคม ค.ศ. 2016 โกชิญญูทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เวสต์บรอมมิชอัลเบียน 2-1 ต่อมา ในวันที่ 6 พฤศจิกายน ค.ศ. 2016 โกชิญญูทำประตูที่ 5 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ วอตฟอร์ด 6-1
ฤดูกาล 2017-18
ในวันที่ 23 กันยายน ค.ศ. 2017 โกชิญญูจ่ายบอลให้ โมฮัมเหม็ด ซาลาห์ ทำประตูและทำประตูแรกในพรีเมียร์ลีก ฤดูกาล 2017–18 ด้วยลูกฟรีคิก นัดที่ ลิเวอร์พูล เอาชนะ เลสเตอร์ซิตี ที่คิงเพาเวอร์สเตเดียม 3-2 ต่อมา ในวันที่ 26 กันยายน ค.ศ. 2017 ยูฟ่าแชมเปียนส์ลีก ฤดูกาล 2017–18 รอบแบ่งกลุ่ม กลุ่ม E โกชิญญูทำประตูแรกในยูฟ่าแชมเปียนส์ลีก ฤดูกาล 2017–18 ในนัดที่ ลิเวอร์พูล เสมอกับ สปาร์ตัคมอสโก จากรัสเซีย 1-1 ต่อมา ในวันที่ 1 ตุลาคม ค.ศ. 2017 โกชิญญูทำประตูที่ 2 ในพรีเมียร์ลีก ในนัดที่ ลิเวอร์พูล เสมอกับ นิวคาสเซิลยูไนเต็ด ที่เซนต์เจมส์พาร์ก 1-1 ต่อมา ในวันที่ 17 ตุลาคม ค.ศ. 2017 ยูฟ่าแชมเปียนส์ลีก ฤดูกาล 2017–18 รอบแบ่งกลุ่ม กลุ่ม E โกชิญญูทำประตูที่ 2 ในยูฟ่าแชมเปียนส์ลีก ในนัดที่ ลิเวอร์พูล เอาชนะ มารีบอร์ จากสโลวีเนีย 7-0 ทำให้ ลิเวอร์พูลสร้างสถิติใหม่ด้วยการเป็นทีมจากอังกฤษที่เอาชนะนอกบ้านในเกมยุโรปด้วยสกอร์ที่มากที่สุด ต่อมา ในวันที่ 18 พฤศจิกายน ค.ศ. 2017 โกชิญญูทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เซาแทมป์ตัน 3-0 ต่อมา ในวันที่ 2 ธันวาคม ค.ศ. 2017 โกชิญญูทำประตูที่ 4 ในพรีเมียร์ลีก ในนัดที่ ลิเวอร์พูล เอาชนะ ไบรตันแอนด์โฮฟอัลเบียน ที่สนามกีฬาอเมริกันเอ็กซ์เพรสคอมมูนิตี 5-1 ต่อมา ในวันที่ 6 ธันวาคม ค.ศ. 2017 ยูฟ่าแชมเปียนส์ลีก ฤดูกาล 2017–18 รอบแบ่งกลุ่ม กลุ่ม E นัดสุดท้าย ลิเวอร์พูล ชนะก็จะเข้ารอบ 16 ทีมสุดท้ายในฐานะแชมป์กลุ่ม โกชิญญูทำแฮตทริกครั้งแรกของเขาให้กับ ลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ สปาร์ตัคมอสโก จากรัสเซีย 7-0 ช่วยให้ ลิเวอร์พูล ผ่านเข้ารอบ 16 ทีมสุดท้าย ยูฟ่าแชมเปียนส์ลีก ในฐานะแชมป์กลุ่มได้สำเร็จ ต่อมา ในวันที่ 17 ธันวาคม ค.ศ. 2017 โกชิญญูทำประตูที่ 5 ในพรีเมียร์ลีก ในนัดที่ ลิเวอร์พูล เอาชนะ บอร์นมัท ที่วิตาลิตี้ สเตเดียม 4-0 ต่อมา ในวันที่ 22 ธันวาคม ค.ศ. 2017 โกชิญญูทำประตูที่ 6 ในพรีเมียร์ลีก ในนัดที่ ลิเวอร์พูล เสมอกับ อาร์เซนอล ที่เอมิเรตส์สเตเดียม 3-3 ต่อมา ในวันที่ 26 ธันวาคม ค.ศ. 2017 โกชิญญูเป็นกัปตันทีมลิเวอร์พูลในการลงสนามนัดที่ 200 ให้กับลิเวอร์พูลและทำประตูที่ 7 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ สวอนซีซิตี 5-0
ในวันที่ 30 ธันวาคม ค.ศ. 2017 โกชิญญูลงสนามนัดสุดท้ายของเขาให้กับลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ เลสเตอร์ซิตี 2-1 โดย โกชิญญูยิง 12 ประตูจาก 20 นัดในฤดูกาล 2017-18 เขาช่วยพาทีมชนะไว้ได้มากก่อนที่จะจากไป
บาร์เซโลนา
ในวันที่ 6 มกราคม ค.ศ. 2018 ลิเวอร์พูลยืนยันว่าโกชิญญูได้บรรลุข้อตกลงกับสโมสรบาร์เซโลนาเพื่อย้ายไปร่วมทีม ต่อมา ในวันที่ 24 กุมภาพันธ์ ค.ศ. 2018 โกชิญญูทำประตูแรกในลาลิกา ฤดูกาล 2017–18 นัดที่ บาร์เซโลนา เปิดสนามกัมนอว์เอาชนะ คิโรนา 6-1 ต่อมา ในวันที่ 10 มีนาคม ค.ศ. 2018 โกชิญญูทำประตูที่ 2 ในลาลิกา ในนัดที่ บาร์เซโลนา เอาชนะ มาลากา 2-0 ต่อมา ในวันที่ 21 เมษายน ค.ศ. 2018 โกปาเดลเรย์ รอบชิงชนะเลิศ 2018 โกชิญญูยิงประตูด้วยลูกจุดโทษ ในนัดที่ บาร์เซโลนา เอาชนะ เซบิยา ที่เอสตาดีโอเมโตรโปลีตาโน 5-0 คว้าแชมป์โกปาเดลเรย์ สมัยที่ 30 มาครองได้สำเร็จ ต่อมา ในวันที่ 29 เมษายน ค.ศ. 2018 โกชิญญูทำประตูที่ 3 ในลาลิกา ในนัดที่ บาร์เซโลนา เอาชนะ เดปอร์ติโบเดลาโกรุญญา 4-2 ช่วยให้ บาร์เซโลนา คว้าแชมป์ลาลิกามาครองได้สำเร็จ ต่อมา ในวันที่ 9 พฤษภาคม ค.ศ. 2018 โกชิญญูทำประตูที่ 4 ในลาลิกา ในนัดที่ บาร์เซโลนา เปิดสนามกัมนอว์เอาชนะ บิยาร์เรอัล 5-1 ต่อมา ในวันที่ 13 พฤษภาคม ค.ศ. 2018 โกชิญญูทำแฮตทริกครั้งแรกของเขาให้กับบาร์เซโลนา ในนัดที่ บาร์เซโลนา พ่ายแพ้ เลบันเต 4-5 ต่อมา ในวันที่ 20 พฤษภาคม ค.ศ. 2018 ลาลิกา นัดปิดฤดูกาล 2017-18 โกชิญญูทำประตูที่ 8 ในลาลิกา ในนัดที่ บาร์เซโลนา เปิดสนามกัมนอว์เอาชนะ เรอัลโซเซียดัด 1-0
ทีมชาติบราซิล
ในวันที่ 19 สิงหาคม ค.ศ. 2014 โกชิญญู ถูกเรียกติดทีมชาติโดย ดุงกา หัวหน้าผู้ฝึกสอนคนใหม่ของทีมชาติบราซิลและได้ลงเล่นในเกมอุ่นเครื่องกระชับมิตรกับ โคลอมเบีย และ เอกวาดอร์ ในเดือนกันยายน ที่สหรัฐอเมริกา ต่อมา ในวันที่ 29 มีนาคม ค.ศ. 2015 โกชิญญู ลงเล่นเป็นตัวจริงในนัดที่ บราซิล เอาชนะ ชิลี 1-0 ในเกมอุ่นเครื่องกระชับมิตร ที่กรุงลอนดอน ประเทศอังกฤษ ต่อมา ในวันที่ 7 มิถุนายน ค.ศ. 2015 โกชิญญู ทำประตูแรกให้กับทีมชาติ ในนัดที่เอาชนะ เม็กซิโก 2-0
ในวันที่ 5 พฤษภาคม ค.ศ. 2015 ทีมชาติบราซิลได้เรียกตัว ฟีลีปี โกชิญญู ติดรายชื่อชุดลุยศึกโกปาอาเมริกา 2015 ลงเล่น 3 นัด พาทีมได้อันดับ 1 ของกลุ่มซี โดยบราซิลชนะ 2 แพ้ 1 (ชนะ เปรู 2-1, แพ้ โคลอมเบีย 0-1 และ ชนะ เวเนซุเอลา 2-1) ช่วยให้ บราซิล ผ่านเข้ารอบ 16 ทีมสุดท้ายเจอกับ ปารากวัย แต่พ่ายในการดวลจุดโทษ 3-4 หลังเสมอ 1-1 ใน 90 นาที
ทีมชาติบราซิลเรียกตัว โกชิญญู ติดรายชื่อชุดลุยศึกโกปาอาเมริกาเซนเตนาริโอ ที่สหรัฐอเมริกา ในวันที่ 8 มิถุนายน ค.ศ. 2016 โกชิญญู ทำแฮตทริกให้กับ บราซิล ในนัดที่ บราซิล เอาชนะ เฮติ 7-1
ในเดือนพฤษภาคม ค.ศ. 2018 ทีมชาติบราซิลเรียกตัว โกชิญญู ติดรายชื่อชุดลุยศึกฟุตบอลโลก 2018 ที่รัสเซีย โดย บราซิล ได้อยู่กลุ่มอี ร่วมกับ สวิตเซอร์แลนด์, คอสตาริกา และ เซอร์เบีย ต่อมา ในวันที่ 17 มิถุนายน ค.ศ. 2018 โกชิญญูทำประตูแรกในฟุตบอลโลก ในนัดที่ บราซิล เสมอกับ สวิตเซอร์แลนด์ 1-1 ต่อมา ในวันที่ 22 มิถุนายน ค.ศ. 2018 โกชิญญูทำประตูที่ 2 ในฟุตบอลโลก ในนัดที่ บราซิล เอาชนะ คอสตาริกา 2-0 สุดท้าย บราซิล ผ่านเข้ารอบ 16 ทีมสุดท้าย คว้าอันดับ 1 ของกลุ่มอี ชนะ 2 เสมอ 1 ต่อมา ในวันที่ 6 กรกฎาคม ค.ศ. 2018 ฟุตบอลโลก 2018 รอบ 8 ทีมสุดท้าย บราซิล พ่ายแพ้ เบลเยียม 1-2 ทำให้ บราซิล ต้องจบเส้นทางฟุตบอลโลก ที่รัสเซีย เพียงเท่านี้
สโมสร
วัสกู ดา กามา
บาร์เซโลนา
ทีมชาติ
บราซิล
เจ้าชายชาลส์แห่งเดนมาร์ก
เจ้าชายชาลส์แห่งเดนมาร์ก (Prince Charles of Denmark) ประสูติเมื่อวันที่ 26 ตุลาคม 2223 ณ โคเปนเฮเกน เดนมาร์ก ทรงเป็นพระราชโอรสพระองค์ที่ 3 ใน พระเจ้าคริสเตียนที่ 5 แห่งเดนมาร์ก และ ชาร์ลอตต์ อมาลีแห่งเฮสส์-คาสเซล สมเด็จพระราชินีแห่งเดนมาร์ก พระราชอนุชาใน พระเจ้าเฟรเดอริกที่ 4 แห่งเดนมาร์ก พระองค์ทรงทุกข์ทรมานจากการได้ยิน เนื่องจากระบบประสาททางการได้ยินของพระองค์นั้นแย่มาแต่กำเนิด พระองค์ไม่เสกสมรส
ความสนพระทัย
เนืท่องจากพระองค์ไม่ทรงเสกมรส ความสนพระทัยของพระองค์นั้นจึงได้รับความใส่พระทัยมาก พระองค์ทรงโปรดการเลี้ยงม้า ต่อมา พระเจ้าเฟรเดอริกที่ 4 แห่งเดนมาร์ก พระเชษฐา ได้พระราชทานที่ดินจำนวน 5 ไร่เพื่อสร้างปราสาทและคอกม้าให้เจ้าชายชาลส์แห่งเดนมาร์ก พระอนุชา ต่อมา เจ้าชายชาลส์แห่งเดนมาร์ก สิ้นพระชนม์จากการทุกข์ทนด้วยพระอาการป่วยเมื่อวันที่ 8 มิถุนายน 2272 สิริพระชันษา 48 ปี
รยออุน
โก ยุน-ฮวัน (Go Yoon-hwan; ; เกิด 26 สิงหาคม ค.ศ. 1998) หรือรุ็จักกันในชื่อ รยออุน (Ryeoun; ) เป็นนักแสดงชาวเกาหลีใต้ เขามีชื่อเสียงจากบทบาทในเรื่อง 18 อะเกน (2020), เดอะเวิลดืออฟมาย 17 (2020) และ อะเดาท์เทรนนี (2021)
เจ้าชายฟากห์รุดดินแห่งอียิปต์
เจ้าชายฟากห์รุดดินแห่งอียิปต์ (Prince Fakhruddin of Egypt) ประสูติเมื่อวันที่ 25 สิงหาคม พ.ศ. 2530 ณ ราบัต ประเทศโมร็อกโก เป็นพระราชโอรสพระองค์สุดท้องใน พระเจ้าฟูอัดที่ 2 แห่งอียิปต์ และ ดอมีนิก-ฟร็องซ์ โลบ ปีการ์ โดยทรงอยู่ในลำดับที่ 3 ในการอ้างสิทธิราชบัลลังก์แห่งอียิปต์ ทรงเป็นพระอนุชาใน เจ้าชายมูฮัมหมัด อาลี เจ้าชายแห่งซาอิด
เอ็นบีเอ นัดชิงชนะเลิศ 2021
เอ็นบีเอ นัดชิงชนะเลิศ 2021 (2021 NBA Finals) เป็นการแข่งขันบาสเกตบอลนัดชิงชนะเลิศของสมาคมบาสเกตบอลแห่งชาติ (เอ็นบีเอ) ฤดูกาล 2020–21 ซึ่งมิลวอกี บักส์จะแข่งขันกับฟีนิกซ์ ซันส์ โดยทั้งสองทีมเป็นทีมที่ชนะการแข่งขันรอบชิงชนะเลิศคอนเฟอเรนซ์ (มิลวอกี บักส์เป็นแชมป์สายตะวันออก และฟีนิกซ์ ซันส์เป็นแชมป์สายตะวันตก) และทั้งสองทีมจะต้องแข่งขันในระบบ 4 ใน 7 นัด (หนึ่งทีมจะต้องชนะอย่างน้อยสี่นัด) โดยเริ่มการแข่งขันในวันที่ 6 กรกฎาคมและสิ้นสุดในวันที่ 22 กรกฎาคม ถ้าหากต้องมี 7 นัด เนื่องจากการระบาดทั่วของโควิด-19 ทำให้นัดชิงชนะเลิศได้ถูกเลื่อนออกไปเป็นปีที่สองติดต่อกัน โดยถูกเลื่อนไปแข่งขันในช่วงเดือนกรกฎาคม
มิลวอกี บักส์ คว้าแชมป์เอ็นบีเอเป็นสมัยที่สองและเป็นครั้งแรกในรอบ 50 ปี โดยเอาชนะ ฟีนิกซ์ ซันส์ 4-2 เกม และยานนิส อันตีโทคุมโบ ได้รับรางวัลผู้เล่นทรงคุณค่าซึ่งเป็นนักกีฬาชาวกรีกคนแรกที่ได้รับรางวัลนี้
ผลการแข่งขันกันในฤดูกาลปกติ
ซันส์ชนะฤดูกาลปกติ 2-0 เกม
ตูมาเปิล
ตูมาเปิล เป็นอดีตเมืองหลวงของอาณาจักรสิงหะส่าหรี (ค.ศ. 1222 - 1292) ตั้งอยู่ใกล้กับเมืองมาลังในปัจจุบัน ก่อนหน้าอาณาจักรนี้ เมืองนี้เคยอยู่ภายใต้อาณาจักรเกอดีรี
เอาดีคัพ 2017
เอาดีคัพ 2017 เป็นครั้งที่ 5 ของ เอาดี้คัพ, ทัวร์นาเมนต์ฟุตบอลแข่งขันกันเพียงสองวันนั้นที่มีสี่ทีมและจะมีการลงเล่นที่ อัลลิอันซ์อาเรนา ใน มิวนิก, ประเทศเยอรมนี. โดยมีทีมเจ้าภาพจัดการแข่งขันและเป็นทีมชนะเลิศเมื่อปี ค.ศ. 2015 บาเยิร์นมิวนิก, ทีมจากสเปน อัตเลติโกเดมาดริด, ทีมจากอังกฤษ ลิเวอร์พูล, และจากอิตาลี นาโปลี
นัด
เวลาทั้งหมดเป็นเวลาท้องถิ่น (เวลาออมแสงยุโรปกลาง; UTC+2).
จีจี้ (ดราก้อนบอล)
จีจี้ (チチ, Chi-Chi) เป็นตัวละครการ์ตูนจากซีรีส์ ดราก้อนบอล และและมีบทบาทปรากฏอนิเมะดราก้อนบอล (ภาพยนตร์ชุดทางโทรทัศน์), ดราก้อนบอล Z และดราก้อนบอล ซูเปอร์
อินซูลิน (ยา)
ยาอินซูลินคือยาที่นำฮอร์โมนอินซูลินมาใช้รักษาโรคที่ทำให้มีน้ำตาลในเลือดสูง โรคเหล่านี้ได้แก่ เบาหวานชนิดที่ 1, เบาหวานชนิดที่ 2, เบาหวานแห่งครรภ์ และภาวะแทรกซ้อนบางอย่างของเบาหวาน เช่น เลือดเป็นกรดคีโตนจากเบาหวาน (DKA) และภาวะเลือดมีน้ำตาลสูงและมีความเข้มข้นสูง (HHS)
พระมนูไววัสวัต
ในตำนานฮินดูระบุว่า พระมนูไววัสวัต หรือ พระสัตยพรต เป็นพระมนูองค์ปัจจุบัน เป็นบรรพบุรุษของมนุษย์ในปัจจุบัน เขาเป็นพระมนูองค์ที่ 7 ในพระมนูทั้ง 14 องค์ที่เกิดขึ้นในกัปนี้ ตามความเชื่อของจักรวาลวิทยาฮินดูในปัจจุบัน
พระองค์เป็นพระโอรสของ สุริยเทพ วันหนึ่ง พระองค์ทรงพบกับมัสยาวตาร ซึ่งมาเตือนว่าจะเกิดน้ำท่วมโลกครั้งยิ่งใหญ่ไปจนถึงสวรรค์ สัตว์ทั้งหลายจะตายกันทั้งหมด แต่พระวิษณุจะทรงส่งเรือใหญ่มารับพระองค์ ให้ทรงเตรียมสัตว์น้อยใหญ่ไว้เป็นคู่ พรรณพฤกษ์ สมุนไพร และอัญเชิญพระฤๅษีทั้ง 7 ตน มาด้วย
บรรพบุรุษ
ตามในปุรณะของฮินดูระบุว่า ลำดับวงศ์ตระกูลของพระองค์มีดังนี้:
มหาอุทกภัย
พระมนูไววัสวัตเป็นกษัตริย์ของ ดราวิเดียน ในยุคของ มัสยปุราณะ. ตามในบันทึกของ มัตสยาปุราณะ, มัตสยา, คือ อวตาร ของพระวิษณุ, อวตารลงมาในชื่อ ศผริ (ปลาตะเพียนน้อย) ได้เดินทางไปหาขณะที่เขาล้างมือในแม่น้ำที่ไหลลงมาจาก เทือกเขามัลยะ
เมื่อพบเห็นเช่นนั้น ก็เกิดความสงสาร จึงช้อนลูกปลานั้นมาใส่หม้อเพื่อจะนำไปปล่อยในแหล่งน้ำซึ่งสมบูรณ์กว่า แต่เมื่อนำลูกปลานั้นมาใส่ในหม้อ ก็ปรากฎว่าลูกปลาตัวนั้นกลับตัวใหญ่ขึ้นอีกจนคับหม้อ เป็นดังนั้น จึงทรงจัดหาภาชนะขนาดใหญ่ถึง 2 โยชน์ (16 ไมล์) มาเปลี่ยน ปลานั้นก็โตใหญ่จนคับภาชนะ จึงทรงจำต้องเปลี่ยนที่ใส่ปลาอีก โดยนำไปปล่อยไว้ในสระ ปลาก็โตเต็มสระอีก เมื่อเป็นเช่นนั้น พระมนูจึงได้นำปลาตัวนั้นไปปล่อยยังมหาสมุทร หลังจากนั้นก็เติบโตจนเกือบเต็มท้องทะเลอันกว้างใหญ่
ขณะนั้นเองที่พระวิษณุเปิดเผยพระองค์ได้ทรงแจ้งพระราชาเรื่องอุทกภัยอันทำลายล้างซึ่งจะมาถึงในไม่ช้านี้ โดยให้พระองค์ทรงสร้างเรือลำใหญ่ซึ่งไว้ส่งพระประยูรญาติของพระองค์, สัปตฤๅษี เมล็ดพืชเก้าชนิด และสัตว์ต่างๆ เพื่อเติมแผ่นดินโลก หลังจากน้ำท่วมโลกและมหาสมุทรและทะเลจะลดน้อยลง ซึ่งในช่วงเวลาที่เกิดอุทกภัย พระวิษณุแปลงกายเป็นปลามีเขา และพญานาคแปลงกายเป็นเชือก ซึ่งพระองค์ก็ทรงผูกเรือไว้กับเขาปลา
เรือจอดอยู่บนยอดเขามัลยาในขณะที่น้ำท่วม หลังเหตุการณ์น้ำท่วม ครอบครัวของพระองค์และพระฤๅษีทั้งเจ็ดได้เพิ่มประชากรโลกให้มากขึ้น ซึ่งในปุราณะเล่าว่า เรื่องราวของมนูเกิดขึ้นก่อน 28 จตุรยุค เหตุการณ์นี้เกิดขึ้นราว 120 ล้านปีก่อน
การเล่าเรื่องนี้คล้ายกับตำนานน้ำท่วมอื่นๆ เช่น ตำนานน้ำท่วมกิลกาเมช และการเล่าเรื่องน้ำท่วมในปฐมกาล
โตนนท์ วงบุญ
โตนนท์ วงบุญ   (เกิดเมื่อวันที่ 7 กรกฎาคม พ.ศ. 2532) เป็นนักแสดงและนายแบบชาวไทยเกิดที่จังหวัดเชียงใหม่ในสังกัดช่อง 7 เอชดีมีชื่อเสียงจากละครเรื่อง มาหยารัศมี และเป็นที่รู้จักกันในบทบาท "แม้นเทพ" ออกอากาศทางช่อง 7 เอชดีมีผลงานละครอีกคับคั่งและในปัจจุบันเป็นนักแสดงอิสระและรับงานละครเรื่อยมา
ประวัติ
โตนนท์ ชื่อเดิม "โตนนท์ วงศ์บุญ" ตามลำดับ เกิดเมื่อวันที่ 7 กรกฎาคม พ.ศ. 2532 เป็นนักแสดงและนายแบบชาวไทยเกิดที่จังหวัดเชียงใหม่สำเร็จการศึกษาที่คณะนิเทศศาสตร์ มหาวิทยาลัยเกษมบัณฑิต
การงาน
โตนนท์เริ่มเข้าสู่วงการบันจากเวทีการประกวด Friday The Idol Project 2010 ในตำแหน่งรางวัลชนะเลิศเมื่อในปี พ.ศ. 2553 ภายหลังโตนนท์ได้รับโอกาสจากเอ ศุภชัย ศรีวิจิตร ผู้จัดการส่วนตัวและผู้จัดละครโทรทัศน์ต่อมาโตนนท์ได้ลงนามสัญญาเป็นนักแสดงในฐานะนักแสดงในสังกัดช่อง 7 เอชดีมีผลงานละครเรื่อง มาหยารัศมี, อาญารัก, และ ลูกไม้หลากสี เป็นต้น ภายหลังโตนนท์มีผลงานละครอีกคับคั่งและเป็นพระเอกตลอดกาลของแฟนๆละคร
อาสนวิหารอารัส
อาสนวิหารอารัส (Cathédrale d'Arras) หรือชื่อเต็มว่า อาสนวิหารแม่พระและนักบุญวัสต์แห่งอารัส (Cathédrale Notre-Dame-et-Saint-Vaast d'Arras) เป็นอาสนวิหารโรมันคาทอลิกประจำมุขมณฑลอารัส ตั้งอยู่ที่เมืองอารัส จังหวัดปาดกาแล แคว้นโอดฟร็องส์ ประเทศฝรั่งเศส สร้างขึ้นเพื่ออุทิศแด่พระนางมารีย์พรหมจารีและนักบุญวัสต์แห่งอารัส ตัวอาสนวิหารได้ขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1906
อาสนวิหารเดิมสร้างระหว่างปี ค.ศ. 1030 และ ค.ศ. 1393 ในสถาปัตยกรรมกอทิกอย่างงดงามที่สุดแห่งหนึ่งของฝรั่งเศสตอนเหนือ จนกระทั่งถูกทำลายลงในสมัยปฏิวัติฝรั่งเศส และส่วนของอารามนักบุญวัสต์ (Abbaye Saint-Vaast) ซึ่งเป็นกลุ่มอาคารที่ติดกันได้ถูกเปลี่ยนเป็นโรงพยาบาลและคลังแสง ซึ่งในปัจจุบันเป็นกลุ่มอาคารพิพิธภัณฑ์วิจิตรศิลป์แห่งอารัส (ตั้งแต่ปี ค.ศ. 1825) และหอสมุดแห่งอารัส อนึ่ง อาสนวิหารหลังเก่ายังใช้เป็นที่ฝังศพของหลุยส์แห่งบูร์บง เคานต์แห่งแวร์ม็องดัว พระโอรสนอกสมรสของพระเจ้าหลุยส์ที่ 14 แห่งฝรั่งเศส กับดัชเชสหลุยส์ เดอ ลา วาเลียร์ (พระสนม)
ไฮเวย์สตาร์
ไฮเวย์สตาร์ (Highway Star) เป็นซิงเกิลของดีปเพอร์เพิล วงร็อกชื่อดังของอังกฤษ เป็นเพลงเปิดตัวในสตูดิโออัลบั้มเต็มชุดที่ 6 ของวง แมชชีนเฮด (1972) และเป็นเพลงที่มีจังหวะเร็วที่สุดในอัลบั้ม โดดเด่นด้วยการโซโลกีตาร์และออร์แกนที่ได้รับแรงบันดาลใจจากดนตรีคลาสสิก
อาสนวิหารอารัส
ต่อมาในปี ค.ศ. 1883 ได้มีการสร้างโบสถ์สำหรับอารามแห่งนี้ขึ้นใหม่โดยสร้างต่อเนื่องกันเป็นกลุ่มอาคารในรูปแบบสถาปัตยกรรมแบบคลาสสิก และต่อมาได้ใช้เปลี่ยนสถานะโบสถ์หลังนี้มาเป็นอาสนวิหารตามดำริของพระคาร์ดินัลหลุยส์ เรอเน เอดัวร์ เดอ รออ็อง เพื่อทดแทนอาสนวิหารแบบกอทิกหลังเดิมที่ถูกทำลายลง
ไฮเวย์สตาร์
ประวัติ
เพลงนี้เกิดบนรถทัวร์ที่ไปพอร์ตสมัทเพื่อทัวร์คอนเสิร์ตในปี ค.ศ. 1971 เมื่อริตชี แบล็กมอร์ซึ่งเป็นมือกีตาร์ของวงในขณะนั้นคว้ากีตาร์อะคูสติกออกมาแต่งทำนอง ในขณะที่เอียน กิลแลน นักร้องนำได้ทำการแต่งเนื้อเพลงแบบด้นสด โดยตัวเพลงได้รับการขัดเกลาและออกแสดงทันทีในคืนเดียวกันนั้น ไฮเวย์สตาร์ปรากฏครั้งแรกในแผ่นลองเพลย์ แมชชีนเฮด ซึ่งเป็นสตูดิโออัลบั้มเต็มชุดที่ 6 ของวง และวางจำหน่ายในปี ค.ศ. 1972 เพลงนี้เป็นหนึ่งในเพลงหลักของวงในทุกการแสดงสด และเป็นเพลงเปิดฉากก่อนที่จะเล่นและร้องเพลงอื่น ๆ
อาสนวิหารอารัส
ต่อมาช่วงสงครามโลกครั้งที่ 1 ในปี ค.ศ. 1917 อาสนวิหารและหมู่อาคารของอารามได้ถูกทำลายลงจากผลของสงคราม และได้ถูกสร้างใหม่ในรูปขนาดและรูปแบบเดิม ตั้งแต่ปี ค.ศ.1920 โดยปีแยร์ ปาแก สถาปนิกชำนาญการด้านอนุสรณ์สถานทางประวัติศาสตร์แห่งฝรั่งเศส กินเวลาบูรณปฏิสังขรณ์ทั้งสิ้นรวม 14 ปี
ไอบีเอ็ม
ไอบีเอ็ม (International Business Machines, IBM) หรือชื่อเล่น บิ๊กบลู (ยักษ์สีฟ้า) เป็นผู้ผลิตคอมพิวเตอร์และให้บริการด้านคอมพิวเตอร์และสารสนเทศ รายใหญ่ของโลก มีสำนักงานใหญ่อยู่ที่สหรัฐอเมริกา มีพนักงานมากกว่า 330,000 คนทั่วโลก ไอบีเอ็มก่อตั้งมาตั้งแต่คริสต์ศตวรรษที่ 20 และเป็นบริษัทสารสนเทศที่ใหญ่ที่สุดในโลก มีสาขามากกว่า 170 ประเทศทั่วโลก ไอบีเอ็มเป็นผู้บุกเบิกเทคโนโลยีเมนเฟรมและนาโนเทคโนโลยี
บริษัท ไอบีเอ็ม ประเทศไทย ก่อตั้งเมื่อ พ.ศ. 2506 และได้รับพระบรมราชานุญาตให้ใช้ตราตั้งครุฑพ่าห์
อานูซาปาตี
อานูซาปาตี, อานูชานาตา (Anushanatha) หรือ อานูชาปาตี (Anushapati) เป็นพระมหากษัตริย์องค์ที่สองแห่งอาณาจักรสิงหะส่าหรีใน ค.ศ. 1222–1248 เป็นพระราชโอรสในตุงกุล อาเมอตุง พระราชสวามีพระองค์แรกของเกิน เดเด็ซ ใน ค.ศ. 1227 อานูซาปาตีปลงพระชนม์เกิน อารก เพื่อล้างแค้นให้แก่พระราชบิดา
ปาราราตน พงศาวดารกึ่งตำนานของชวา บันทึกว่า ตุงกุล อาเมอตุง ผู้ปกครองอาณาจักรชวาในตูมาเปิล ถูกปลงพระชนม์โดยเกิน อารก กษัตริย์พระองค์แรกแห่งอาณาจักรสิงหะส่าหรี โดยใช้กริชต้องคำสาปที่มปู กันดริง (Mpu Gandring) เป็นผู้หลอมขึ้น หลังจากปลงพระชนม์ตุงกุล อาเมอตุง แล้ว เกิน อารก อภิเษกสมรสกับเกิน เดเด็ซ และก่อตั้งอาณาจักรสิงหะส่าหรีขึ้น พงศาวดารนี้ยังอ้างว่าอานูซาปาตีใช้กริซต้องคำสาปเดียวกันปลงพระชนม์เกิน อารก ด้วย
รายงานจากปาราราตน อานูซาปาตีถูกปันจี โตะฮ์จายา ปลงพระชนม์ด้วยกริชเล่มเดียวกันกับที่พระองค์เคยใช้ปลงพระชนม์เกิน อารก
วอลเลย์บอลชายชิงแชมป์อเมริกาใต้ รุ่นอายุไม่เกิน 17 ปี 2011
วอลเลย์บอลชายชิงแชมป์อเมริกาใต้ รุ่นอายุไม่เกิน 17 ปี 2011 (2011 Boys' U17 South American Volleyball Championship) เป็นครั้งที่ 1 ของการแข่งขัน จัดขึ้นระหว่างวันที่ 16–20 พฤศจิกายน ค.ศ. 2011 ณ กวายากิล, ประเทศเอกวาดอร์
ชิน แจ-ฮา
ชิน แจ-ฮา (Shin Jae-ha; เกิด 2 เมษายน ค.ศ. 1993) เป็นนักแสดงชาวเกาหลีใต้
คณิตศาสตร์บริสุทธิ์
โดยทั่วไปแล้ว คณิตศาสตร์บริสุทธิ์ คือวิชาคณิตศาสตร์ที่ศึกษาความคิดเชิงนามธรรมทั้งหมด ตั้งแต่คริสต์ศตวรรษที่ 18 เป็นต้นมา วิชานี้ได้เป็นส่วนหนึ่งของกิจกรรมทางคณิตศาสตร์ บางครั้งจัดเป็นคณิตศาสตร์เชิงความคิด และในบางครั้งการศึกษานี้เป็นความต้องการของศาสตร์อื่น ๆ เช่น การเดินเรือ ฟิสิกส์ ดาราศาสตร์ วิศวกรรมศาสตร์ เป็นต้น
มุมมองหนึ่งของคณิตศาสตร์บริสุทธิ์ บอกว่า คณิตศาสตร์บริสุทธิ์ไม่จำเป็นที่จะไม่เป็นคณิตศาสตร์ประยุกต์ กล่าวคือ สามารถศึกษาสิ่งใด ๆ เชิงนามธรรมตามธรรมชาติของมันโดยแท้ และไม่จำเป็นต้องคิดถึงความเป็นจริงในโลก แม้ว่ามุมมองของคณิตศาสตร์บริสุทธิ์และคณิตศาสตร์ประยุกต์ตั้งอยู่บนปรัชญาที่ต่างกัน สองศาสตร์นี้มีส่วนที่ทับซ้อนกันอยู่มาก ดังเช่น นักคณิตศาสตร์ประยุกต์ใช้สิ่งที่มักเรียกว่าคณิตศาสตร์บริสุทธิ์ ในการสร้างแบบจำลองสิ่งที่เกิดในโลกแห่งความเป็นจริง ในขณะที่นักคณิตศาสตร์บริสุทธิ์มักมีแรงบันดาลใจในการทำวิจัยจากปรากฏการณ์ทางธรรมชาติหรือเหตุการณ์ทางสังคม
ฟิเดล กัสโตร
ฟิเดลเกิดเป็นบุตรนอกกฎหมายของชาวนาร่ำรวยคนหนึ่ง กัสโตรกลายมาข้องเกี่ยวกับการเมืองต่อต้านจักรวรรดินิยมฝ่ายซ้าย ขณะศึกษากฎหมายที่มหาวิทยาลัยอาบานา และภายหลังนำตัวเองเข้าไปพัวพันกับกบฏติดอาวุธต่อสู้รัฐบาลฝ่ายขวาในสาธารณรัฐโดมินิกันและโคลอมเบีย เขาดำเนินต่อไปกระทั่งล้มประธานาธิบดีคิวบา ฟุลเฮนซิโอ บาติสตา ซึ่งได้รับการหนุนหลังจากสหรัฐอเมริกา และถูกมองอย่างกว้างขวางว่าเป็นผู้เผด็จการ โดยก่อนหน้านั้น เขานำการโจมตีติดอาวุธค่ายทหารมอนคาดาที่ล้มเหลวใน ค.ศ. 1953 ถูกจำคุกหนึ่งปี จากนั้น เขาเดินทางไปยังเม็กซิโก ด้วยความช่วยเหลือของราอุล กัสโตร น้องชาย และเช เกบารา เพื่อน เขารวบรวมกลุ่มนักปฏิวัติชาวคิวบาเป็นขบวนการ 26 กรกฎาคม หลังกลับมายังคิวบาพร้อมกับขบวนการดังกล่าว เขามีบทบาทสำคัญในการปฏิวัติคิวบา โดยนำสงครามกองโจรต่อกองทัพของบาติสตาอย่างได้ผล และบาติสตาเองต้องลี้ภัยออกนอกประเทศใน ค.ศ. 1959
ไม่นานให้นานฟิเดลได้มาเป็นผู้บัญชาการทหารสูงสุดของกองทัพและนายกรัฐมนตรีตามลำดับ การพัวพันในการล้มบาติสตา เช่นเดียวกับการต้องสงสัยความสัมพันธ์กับผู้นำโซเวียต นิกิตา ครุสชอฟ ทำให้สหรัฐอเมริกาตื่นตระหนก ซีไอเอได้จัดการรุกรานอ่าวหมูใน ค.ศ. 1961 เพื่อล้มรัฐบาลของเขา แต่ล้มเหลว ก่อนเดินหน้าบงการความพยายามลอบสังหารเขาซ้ำอีกและปิดกั้นทางเศรษฐกิจต่อคิวบา เพื่อสนองภัยคุกคามนี้ กัสโตรสร้างพันธมิตรกับสหภาพโซเวียตและอนุญาตให้โซเวียตเก็บอาวุธนิวเคลียร์บนเกาะได้ นำไปสู่เหตุการณ์วิกฤตการณ์ขีปนาวุธคิวบาใน ค.ศ. 1962 โดยรับเอาลัทธิมากซ์-เลนินเป็นอุดมการณ์ชี้นำของเขา ใน ค.ศ. 1961 กัสโตรประกาศลักษณะสังคมนิยมของการปฏิวัติคิวบา และใน ค.ศ. 1965 มาเป็นเลขาธิการใหญ่ของพรรคคอมมิวนิสต์ที่เพิ่งตั้งขึ้น ขณะที่พรรคการเมืองอื่นถูกยุบ จากนั้น เขานำการเปลี่ยนแปลงคิวบาสู่สาธารณรัฐสังคมนิยม ยึดอุตสาหกรรมไปเป็นของรัฐและนำสาธารณสุขถ้วนหน้าและการศึกษาแบบให้เปล่า เช่นเดียวกับปราบปรามการต่อต้านภายใน กัสโตรเป็นผู้สนับสนุนหลักการร่วมมือระหว่างประเทศที่กระตือรือร้น เขาได้ริเริ่มคณะแพทย์คิวบาผู้ซึ่งทำงานทั่วโลกกำลังพัฒนา และช่วยเหลือกลุ่มสังคมนิยมปฏิวัติต่างประเทศหลายกลุ่มด้วยหวังว่าจะโค่นทุนนิยมโลก
ใน ค.ศ. 1976 เขากลายมาเป็นประธานสภาแห่งรัฐ เช่นเดียวกับสภารัฐมนตรี ในเวทีระหว่างประเทศ เขาถือตำแหน่งเลขาธิการใหญ่ขบวนการไม่ฝักใฝ่ฝ่ายใดนับจาก ค.ศ. 1979 ถึง 1983 หลังการล่มสลายของสหภาพโซเวียตพันธมิตรหลัก ใน ค.ศ. 1991 กัสโตรได้นำคิวบาเข้าสู่ "ระยะพิเศษ" ทางเศรษฐกิจ จากนั้นก่อนนำพาคิวบาเข้าสู่พันธมิตรโบลิเวียเพื่ออเมริกาใน ค.ศ. 2006 และสร้างพันธมิตรทางเศรษฐกิจและการเมืองกับชาติอื่นในลาตินอเมริกา ซึ่งเรียกว่า "สายสัมพันธ์ชมพู" ท่ามกลางสุขภาพที่ย่ำแย่ลง ในปีเดียวกัน กัสโตรโอนความรับผิดชอบไปยังรองประธานาธิบดี ราอุล กัสโตร ผู้ได้รับเลือกเป็นประธานาธิบดีเมื่อฟิเดลลงจากตำแหน่งใน ค.ศ. 2008
กัสโตรเป็นบุคคลโลกที่ก่อให้เกิดการโต้แย้งและความเห็นแตกต่างกันอย่างสูง ขณะที่ผู้สนับสนุนเขายกย่องว่าเป็นตัวแทนของการต่อต้านจักรวรรดินิยม มีมนุษยธรรมและอนุรักษ์สิ่งแวดล้อมและคนยากจนทั่วโลก แต่นักวิจารณ์เขาได้กล่าวหาว่าเป็นผู้เผด็จการซึ่งการปกครองประเทศแบบเอกาธิปไตยได้มีการละเมิดสิทธิมนุษยชนขึ้นหลายครั้ง อย่างไรก็ดี เขาได้มีอิทธิพลอย่างสำคัญต่อการเมืองผู้นำหลายประเทศทั่วโลก ได้แก่ เนลสัน มันเดลา, อูโก ชาเบซ และเอโบ โมราเลส และเขายังได้รับความเลื่อมใสจากพวกนิยมซ้าย นักสังคมนิยมและนักต่อต้านจักรวรรดินิยมจำนวนมากทั่วโลก
จุดสุดเสียวไทยแลนด์
จุดสุดเสียวไทยแลนด์ หรือ จุดสุดเสียว Thailand เป็นรายการโทรทัศน์ประเภทเกมโชว์กลางแจ้ง โดยซื้อลิขสิทธิ์รูปแบบส่วนหนึ่งของรายการ "Muhan Dojeon" (무한도전) (Infinite Challenge) ซึ่งเป็นลิขสิทธิ์ของบริษัท Munhwa Broadcasting Corporation (MBC) จากประเทศเกาหลีใต้ นำมาทำเป็นรูปแบบรายการของประเทศไทย ผลิตรายการโดยบริษัท แฮฟเอกู๊ดดรีม เอ็นเทอร์เทนเมนท์ จำกัด (บริษัทในเครือเอชกรุ๊ป) เริ่มออกอากาศครั้งแรกในวันที่ 2 มิถุนายน พ.ศ. 2559 โดยออกอากาศทุกวันอาทิตย์ เวลา 16.30 - 16.55 น. ทางช่อง 9 เอ็มคอตเอชดี (ทีวีดิจิทัลช่อง 30) ดำเนินรายการโดย วรชาติ ธรรมวิจินต์ (พล่ากุ้ง) ปัจจุบันยุติการออกอากาศแล้ว